EkBass/fiwiki-20250220-pages-articles huggingface dataset:
Coogee

Coogee on uimaranta ja lähiö Sydneyssä, Australiassa. Coogee sijaitsee kahdeksan kilometrin päässä Sydneyn keskustasta Randwickin kaupungiosassa.Gregory's Sydney Street Directory, Gregory's Publishing Company, 2007 Tasmaninmeri, Coogee Bay sekä Coogee Beach sijaitsevat lähiön itäisellä puoliskolla. Coogeen rajat muodostuvat Clovelly Roadista, Carrington Roadista ja Rainbow Streetistä. == Historia == === Aboriginaalinen === thumb|right|200px|Coogee Beach Bath Nimen Coogee on sanottu tulleen aboriginaalien sanasta koojah, joka tarkoittaa "haisevaa paikkaa"Another version is koo-chai or koo-jah: the smell of the seaweed drying (Bidigal language). Why Coogee smells in history. Joel Gibson. European Network for Indigenous Australian Rights. http://www.eniar.org/news/language7.html tai "haisevaa merilevää". Alueen ensimmäiset vierailijat 1820-luvusta eteenpäin eivät osanneet vahvistaa, mitä "Coogee" tarkoitti tai että liittyikö se edes Coogee Beachiin. Eräät todisteet viittaavat siihen, että sana "Coogee" on itse asiassa alkuperäinen aboriginaalinen paikka seuraavassa lahdessa Coogeen pohjoispuolella, joka tunnetaan nimellä Gordon's Bay.livingharbour.net === Coogee Palace Aquarium (1887-1986) === Coogeen akvaario ja kylpylä avattiin virallisesti 23. joulukuuta 1887 maatilkulle Arden Streetille, Beach Streetille, Bream Streetille ja Dolphin Streetille. Palaceen sisältyi sisätiloissa oleva uima-allas (25 x 10 metriä), akvaario, jossa oli muun muassa tiikerihai, suuri sali, jota käytettiin mm. rullaluisteluun, bändikoroke ja ulkoilmabaari. Kesäkuussa 1945 myrsky aiheutti suuren kattokupolin romahtamisen ja vuonna 1987 Coogee Palace ja kattokupoli saatiin vihdoin uudelleen rakennettua yhdessä ravintoloiden ja baarien lisäämisen ohella. === The Coogee Pier (1928-1934) === Vuonna 1924 Coogee Beachille alettiin rakentaa englantilaistyylistä huvilaituria. 24. heinäkuuta 1928 laituri avattiin virallisesti. Pituudeltaan se oli 180 metrin pituuden. Laituriin kuului juhlasali, 1400 istuiminen teatteri, 400 paikkainen ravintola, pieniä kauppoja jne. Coogeen armoton aallokko vahingoitti laituria ja se poistettiin käytöstä vuonna 1934. Hengenpelastajat ovat äskettäin löytäneet laiturin jäänteitä 50 metrin päästä rannasta. === Shark Arm -murhatapaus (1935) === Tapaus Shark Arm viittaa onnettomuuteen Coogee Aquarium Bathsilla vuonna 1935, kun kiinni saadun tiikerihain vatsasta löytyi ihmiskäsi. Käsi tunnistettiin tatuoinnin avulla kadoksissa olleen James Smithin kädeksi. Käsi oli leikattu irti, joten tapaus johti murhatutkimuksiin. Ketään ei koskaan haastettu oikeuteen murhasta, vaikka paikallinen rikollinen Reginald Holmes löydettiinkin ammuttuna autostaan läheltä Sydney Harbour Bridgea päivää ennen kuin Smithin kuoleman tutkimisen piti alkaa. == Katso myös == * Sydneyn rannat == Lähteet == * Guide to Sydney Beaches * "Sand in our Souls - the Beach in Australian History" Leone Huntsman, MUP, 2001 === Viitteet === == Aiheesta muualla == * Coogeen rannan kotisivut Luokka:Sydney Luokka:Australian rannat
Newport (Uusi Etelä-Wales)

Newport on uimaranta ja lähiö Sydneyssä, Australiassa. Newport sijaitsee 31 kilometrin päässä Sydneyn keskustasta Pittwaterin piirikunnassa. == Historia == Newport sai nimensä ollessaan "uusi satama" matkustajia ja rahtia kuljettaville höyrylaivoille. == Maamerkkejä == Newport sijaitsee Tyynenmeren ja Pittwaterin välissä, ja sen merenrantaa vahtivat paikalliset surf- hengenpelastajat. Pittwaterin rannikolla on useita venesatamia ja pieniä telakoita. Newportissa on myös useita ravintoloita ja kahviloita, sekä hotelli Pittwaterin rannikolla. == Paikallisuuksia == * Bungan Head * Salt Pan Cove == Katso myös == *Sydneyn rannat == Lähteet == == Aiheesta muualla == Luokka:Sydney Luokka:Australian rannat
Maroubra

Maroubra on uimaranta ja lähiö Sydneyssä, Australiassa. Maroubra sijaitsee 10 kilometrin päässä Sydneyn keskustasta Randwickin kaupunginosassa. ==History== Maroubra on aboriginaalinen sana, joka tarkoittaa ukkosen paikkaa. Vuonna 1861 alueen ensimmäisen talon rakensi Humphrey McKeon, minkä jälkeen seudulle saapui muitakin asukkaita. The Book of Sydney Suburbs, Compiled by Frences Pollon. Angus & Robertson Publishers 1990. Published in Australia ISBN 0-207-14495-8, s. 164. == Maroubra Beach == Maroubra Beach on noin kilometrin pituinen ja ylettyy aina Maroubran lahteen saakka. Mahon Pool sijaitsee rannan pohjoispuolella, lähellä Mistral Poolia. Maroubralla on kaksi surf-kerhoa: Maroubra Surf Life Saving Club ja South Maroubra Surf Life Saving Club, joiden molempien perustaja on Arthur Byrne Resreve. Maroubra Beachilla on myös skeittipuisto. == Galleria == Kuva:Maroubra Duffys Corner.jpg|Duffys Corner Kuva:Maroubra Junction.jpg|Maroubra Roadin ja Anzac Paradein risteys Kuva:Maroubra Bay Hotel.JPG|Maroubra Bay Hotel Kuva:Maroubra Beach Sydney.JPG|Maroubra Beach Kuva:Maroubra Surf Life Saving Club.JPG|Maroubra Surf Life Saving Club Kuva:Maroubra Beach Tower.JPG|Maroubra Beach Tower Tiedosto:Bluebottles, Maroubra Beach.jpg|Maroubra Beachille ajelehtineita meduusoja == Katso myös == * Sydneyn rannat == Lähteet == == Aiheesta muualla == *Maroubra Districts Chamber of Commerce *Maroubra Beach Web Camera *Pacific Square-ostoskeskus *Accommodation in Maroubra *Tietoa Maroubrasta *Maroubra Junction Public School Luokka:Sydney Luokka:Australian rannat
Helmiyökkönen

Helmiyökkönen (Eupsilia transversa) on aikuisena talvehtiva, yleinen yökköslaji. == Koko ja ulkonäkö == Suhteellisen kookas, yleensä pohjaväriltään lämpimänruskea, mutta joskus harmaa yökköslaji. Etusiiven poikkiviirut ovat tummat ja niiden väliin jäävä osa siivestä hieman muuta siipeä tummempi. Munuaistäplä on pyöreähkö ja väriltään joko valkoinen tai oranssi. Erityisenä tuntomerkkinä täplän molemmin puolin on nähtävissä kaksi pienempää valkoista pistettä, jotka saattavat olla joskus vaikeasti erottuvia. Takasiivet tumman harmaat. Siipien kärkiväli 40-48 mm. Levätessään perhonen pitää siipiään kattolaskuisesti.http://ukmoths.org.uk/show.php?bf=2256http://www2.nrm.se/en/svenska_fjarilar/e/eupsilia_transversa.htmlhttp://www.nhm.uio.no/fagene/zoologi/insekter/norlep/noctuidae/transversa.htmlMikkola K, Jalas I. Suomen perhoset. Yökköset 1. Suomen Perhostutkijain Seura. Otava 1977. ISBN 951-1-04296-3 s. 192 Toukka on punertavanruskea, vanhemmiten lähes musta, ja sen selkäpuolella on muutamia vaaleita pitkittäisjuovia. == Levinneisyys ja lentoaika == Levinneisyydeltään eurooppalainen laji, jota tavataan kuitenkin idässä aina Japaniin saakka. Suomessa helmiyökkönen esiintyy ainakin Pohjois-Pohjanmaan korkeudelle. Yleisin se on lounaassa ja etelärannikolla. Aikuisia perhosia tavataan syksyllä syyskuusta lähtien talven tuloon ja uudelleen keväällä maaliskuun lopulta toukokuun loppuun.http://wibe.ath.cx/Lepidoptera/Noctuidae/Eupsilia/transversa/Eupsilia%20transversa.htm == Elinympäristö ja elintavat == Helmiyökköstä tavataan lehti- ja sekametsissä sekä puistoissa ja puutarhoissa. Aikuiset perhoset ovat yöaktiivisia ja lentävät valolle tai makealle syötille. Syötti on perhosten etsimisessä valoa tehokkaampi keino. Toukka on osittainen peto ja käyttää kasvien ohessa ravinnokseen myös muita toukkia. == Ravintokasvi == Toukan ravintokasveja ovat monet lehtipuuthttp://ftp.funet.fi/pub/sci/bio/life/insecta/lepidoptera/ditrysia/noctuoidea/noctuidae/xyleninae/eupsilia/index.html. == Lähteet == == Aiheesta muualla == *Laji.fi: Helmiyökkönen (Eupsilia transversa) *Bestimmungshilfe des Lepiforums *Kuvia *Pherobase: Semiochemicals of Eupsilia transversa, the Satellite Luokka:Tarhayökköset
Vesipallo kesäolympialaisissa 1956

Vuoden 1956 kesäolympialaisten vesipallo järjestettiin 28. marraskuuta - 7\. joulukuuta 1956. Tämä oli 12. kerta kun laji oli mukana olympialaisten ohjelmassa. Vesipallo järjestettiin ainoastaan miehille. Mukana oli 96 osanottajaa kymmenestä eri maasta. Unkarin ja Neuvostoliiton välinen ottelu päättyi veriseen tappeluun, joka tunnetaan nimellä Melbournen verikylpy. ==Mitalistit== Kultaa Hopeaa Pronssia * * * Antal Bolvári Ottó Boros Dezső Gyarmati István Hevesi László Jeney Tivadar Kanizsa György Kárpáti Kálmán Markovits Mihály Mayer István Szívós Ervin Zádor * * * Ivo Cipci Tomislav Franjković Vladimir Ivković Hrvoje Kačić Zdravko-Ćiro Kovačić Lovro Radonjić Marijan Žužej * * * Viktor Agejev Pjotr Breus Boris Goihman Nodar Gvakarija Vjatšeslav Kurennoi Boris Markarov Petre Mšvenieradze Valentin Prokopov Mikhail Ryzhak Juri Šljapin ==Lopputulokset== Sija Maa 4\. 5\. 6\. Saksan yhdistynyt joukkue 7\. 8\. 9\. 10\. ==Lähteet== * ==Viitteet== 1956 Luokka:Kesäolympialaiset 1956
Kimmo Lipponen

Kimmo Lipponen (s. 9. joulukuuta 1962 Sipoo) on suomalainen jalkapallovalmentaja ja entinen jalkapalloilija. Laitahyökkääjänä pelannut Lipponen edusti urallaan Turun Palloseuraa 1980–1985, 1988 ja 1990–1993, Tampereen Ilvestä sekä Vaasan Palloseuraa 1996 ja 1998. Lisäksi hän pelasi itävaltalaisessa Foto Nettig Viennassa 1988–1989. Kaikkiaan Lipponen pelasi 14 kauden aikana 301 pääsarjatason ottelua, joissa hän teki 49 maalia. Lipponen pelasi maajoukkueessa vuosina 1983–1984 kuusi maaottelua. Pelaajauran jälkeen Lipponen on valmentanut muun muassa Vaasan Palloseuraa Veikkausliigassa ja vuodesta 2004 lähtien Suomen eri ikäluokkien maajoukkueita. == Lähteet == Luokka:Suomalaiset jalkapalloilijat Luokka:Suomalaiset jalkapallovalmentajat Luokka:Veikkausliigan legendat Luokka:Vuonna 1962 syntyneet Luokka:Elävät henkilöt
Mariah Carey (albumi)

Mariah Carey on yhdysvaltalaisen pop- ja R&B-laulajan; Mariah Careyn esikoisalbumi, joka julkaistiin Yhdysvalloissa 13. kesäkuuta 1990. Vaikka albumin myyntiluvut kasvoivat alussa hitaasti, Careysta tuli kotimaassaan tähti. Neljä albumin kappaleista oli sijalla yksi Billboard Hot 100 -listalla, kun taas albumi vietti yksitoista viikkoa Billboard 200 -albumilistan kärjessä. 15. joulukuuta 1999 mennessä albumia oli myyty yhdeksänkertaista platinaa. Tähän mennessä sitä on myyty maailmanlaajuisesti yli 15 miljoonaa kappaletta. Tommy Mottola ja muut Sony Musicin ja Columbia Recordsin johtajat uskoivat, että Careysta voisi tulla seuraava suuri supertähti, joten joukko levy-yhtiöiden johtajia koordinoi esikoisalbumin huolella. Sen tuottajiksi valittiin kolme sen ajan parhaimmista tuottajista, Rhett Lawrence, Ric Wake ja Narada Michael Walden. Ennen Mariah Carey -albumin julkaisua Carey esitti kolme laulua kutsuvierasyleisölle, sekä vieraili The Arsenio Hall Show -televisio-ohjelmassa ja Columbia Recordsin järjestämässä esiintymisessä NBA:n finaalissa. Careyta pyydettiin myös tekemään kiertue, mutta hän kieltäytyi, sillä siihen aikaan hän vielä kärsi esiintymispelosta. Mariah Carey oli ensimmäisellä listaviikollaan Yhdysvaltojen Billboard 200 -listan sijalla kahdeksankymmentä, mutta nousi neljännellä viikollaan kahdenkymmenen joukkoon ja 43. viikolla julkaisusta albumi nousi lopulta sijalle yksi. Kaiken kaikkiaan Mariah Carey viihtyi albumilistalla 113 viikkoa ja sitä myytiin pelkästään Yhdysvalloissa yhdeksän miljoonaa, mikä teki siitä yhden maan myydyimmistä albumeista. Mariah Carey menestyi melko hyvin myös Kanadassa, missä sitä myytiin seitsemänkertaista platinaa ja Isossa-Britanniassa ja Australiassa, missä albumi oli ensimmäisellä listaviikollaan kuudes. Albumi oli ehdolla vuoden albumiksi Grammy-gaalassa vuonna 1999. Sen lisäksi albumin kappale ”Vision of Love” oli ehdolla vuoden kappaleeksi, vuoden levytykseksi ja parhaaksi naispoplaulajan esitykseksi, joista se voitti viimeeksimainitun. Samana vuonna Carey palkittiin myös parhaana uutena artistina. Helsingin Sanomien Markku Fagerlund moitti menestystä saanutta albumia pienestä laskelmoinnista ja varman päälle pelaamisesta, vaikka kirjoittikin kaiken olevan albumilla periaatteessa kohdallaan: ”Tulkinnat tihkuvat tunnetta, omat sävellykset toimivat tavanomaisuudestaan huolimatta, toteutus on moitteeton.” Hän antoi albumille kaksi tähteä viidestä. == Kappaleet == # # # # # # # # # # # ==Lähteet== Luokka:Vuoden 1990 esikoisalbumit Luokka:Mariah Careyn albumit
Random Eyes

Random Eyes on Jyväskylästä lähtöisin oleva rockmusiikkia soittava yhtye. Christian Palin perusti yhtyeen vuonna 2001 muutettuaan Suomeen. Yhtye on julkaissut albumit Eyes Ablaze (2003), InvisibleNoise.fi Levy-arvostelu: Invisible (2008), Light Up (2011) ja Grieve no More (2018). Random Eyesin lavaesiintyminen on räväkkää, ja yhtyeen musiikkityyli on energistä metallia. == Jäsenet == * Christian Palin – laulu * Markus Grimald – soolokitara * Jimi Myöhänen – rummut == Entiset jäsenet == * Alessandro Lotta – bassokitara * Heikki Paananen – kitara * Markus Niemispelto – rummut == Diskografia == === Studioalbumit === * * * * Grieve no More (2018, Rock'n Growl Promotions) === Singlet ja EP:t === * * == Lähteet == Luokka:Suomalaiset metalliyhtyeet
Kynureninaasi

Kynureninaasi eli kynureniinihydrolaasi on entsyymi, joka katalysoi kynureniinin tai 3-hydroksikynureniinin hydrolyysiä antraniilihapoksi tai 3-hydroksiantraniilihapoksi ja L-alaniiniksi. Entsyymi on aktiivinen erityisesti maksassa, keuhkoissa sekä aivoissa. == Mekanismi == Katalysoidakseen reaktiota kynureninaasi tarvitsee koentsyymikseen pyridoksaalifosfaatin. Substraattina oleva kynureniini muodostaa pyridoksaalifosfaatin kanssa aldimiinivälituotteen, joka tautomerisoituu. Tautomerisoitumista seuraa muutaman välivaiheen jälkeen tapahtuu retro- Claisen-reaktio, jossa antraniilihappo vapautuu. Tällöin syntynyt enamiini protonoituu ja tautomerisoituu muodostaen alaniinia. == Olosuhteet ja inhibiittorit == Ihmisen kynureninaasi toimii parhaiten hieman eri olosuhteissa eliöstä riippuen. Entsyymille sopiva pH-alue on 7–8,5. Ihmisen kynureninaasi toimii parhaiten ruumiinlämmön ollessa 37 °C ja pH:n ollessa neutraali. Kynureninaasia inhibitoivat monet D- ja L-aminohapot, jotka ovat kilpailevia inhibiittoreita eli sitoutuvat entsyymiin kynureninaasin sijaan. Lisäksi entsyymin toimintaa haittaavat muun muassa elohopea(II)kloridi ja kaliumsyanidi. == Hydroksikynureninuria== Hydroksikynureninuria on harvinainen sairaus, joka johtuu kynureninaasientsyymin puutostilasta. Siinä virtsaan erittyy poikkeuksellisen suuria määriä kynureniinia ja 3-hydroksikynureniinia. Tilassa niasiinin tuotanto heikkenee ja siihen voi liittyä myös jälkeenjääneisyyttä psykomotoristen toimintojen kehittymisessä. == Lähteet == Luokka:Hydrolaasit
Sanat eivät riitä kertomaan

”Sanat eivät riitä kertomaan” on Toivo Kärjen säveltämä ja Juha Vainion sanoittama suomalainen kappale, jonka Pasi Kaunisto levytti vuonna 1969 voitettuaan kappaleella Syksyn sävel -laulukilpailun. Kappale on Kauniston tunnetuimpia. Se on usealla hänen kokoelma-albumillaan, ja Kauniston 20 suosikkia -sarjan yksi albumeista on nimetty kappaleen mukaan. Kappale julkaistiin 1969 singlenä, ja sen b-puolella on ”Jos mä laulaja oisin”, joka on myös Vainion ja Kärjen yhteinen kappale. Kappale alkaa introlla, jonka jälkeen tulee B-osa eli kertosäkeistö. Laulu on intron jälkeen rakenteeltaan muotoa BABAB eli ensimmäisen B-osan jälkeen tulee A- ja B-osat, minkä jälkeen A- ja B-osat toistetaan. Kappale päättyy hidastuen ilman häivytystä. == Kappaleet == ;A-puoli # ;B-puoli # == Lähteet == * Pasi Kaunisto s. Sanat eivät riitä kertomaan (Decca SD 5737, 1969) Luokka:Vuoden 1969 kappaleet Luokka:Suomalaiset iskelmät Luokka:Juha Vainion sanoittamat kappaleet Luokka:Toivo Kärjen säveltämät kappaleet Luokka:Syksyn sävel -finalistit
Vesipallo kesäolympialaisissa 1960

Vuoden 1960 kesäolympialaisten vesipallo järjestettiin 25. elokuuta - 3\. syyskuuta. Tämä oli 13. kerta kun laji oli mukana olympialaisten ohjelmassa. Vesipallo järjestettiin ainoastaan miehille. Mukana oli 150 osanottajaa 16 eri maasta. ==Mitalistit== Kultaa Hopeaa Pronssia * * * Amedeo Ambron Danio Bardi Giuseppe D'Altrui Salvatore Gionta Giancarlo Guerrini Franco Lavoratori Gianni Lonzi Luigi Mannelli Rosario Parmegiani Eraldo Pizzo Dante Rossi Brunello Spinelli * * * Viktor Agejev Leri Gogoladze Boris Goihman Juri Grigorovski Anatoli Kartašov Vjatšeslav Kurennoi P'et're Mšvenieradze Vladimir Novikov Jevgeni Saltsyn Vladimir Semjonov Givi Tšikvanaia * * * András Bodnár Ottó Boros Zoltán Dömötör László Felkai Dezső Gyarmati István Hevesi László Jeney Tivadar Kanizsa György Kárpáti András Katona János Konrád Kálmán Markovits Mihály Mayer Péter Rusorán ==Lopputulokset== Sija Maa 4\. 5\. 6\. 7\. 8\. 9\. 9\. 9\. 9\. 13\. 13\. 13\. 13\. ==Lähteet== *Sports-Reference: Water Polo at the 1960 Roma Summer Games 1960 Luokka:Kesäolympialaiset 1960
Ossi Loikkanen

Ossi Armas Loikkanen (27. huhtikuuta 1951 Sääminki – 1. heinäkuuta 2012 Helsinki) oli suomalainen jalkapalloilija. Loikkanen kuoli äkilliseen vaikeaan sairauteen Helsingissä. Hyökkääjänä pelannut Loikkanen edusti urallaan Haukiniemen Hakaa, Savonlinnan Pallokerhoa 1970, Savon Palloa 1971 ja Kuopion Palloseuraa 1972–1979. Hän voitti KuPS:ssa kaksi Suomen mestaruutta vuosina 1974 ja 1976. Loikkanen pelasi kahdeksan kauden aikana 175 pääsarjatason ottelua, joissa hän teki 70 maalia. Loikkanen pelasi maajoukkueessa vuonna 1979 yhden A-maaottelun ja päätti siihen pelaajauransa. Koulutukseltaan Loikkanen oli ekonomi, hän opiskeli kauppatieteitä Helsingissä jalkapalloilun ohella. Pelaajauran jälkeen hän toimi muun muassa Altian ja Turo Tailorin talousjohtajana. Loikkanen oli naimisissa ja hänellä on tytär. == Lähteet == Luokka:Suomalaiset jalkapalloilijat Luokka:Jalkapallon Suomen mestarit Luokka:Vuonna 1951 syntyneet Luokka:Vuonna 2012 kuolleet
Golf kesäolympialaisissa 1904

Vuoden 1904 kesäolympialaisten golfkilpailut järjestettiin 17. – 24. syyskuuta. Laji oli toista kertaa mukana olympialaisten ohjelmassa ja se järjestettiin ainoastaan miehille. Tapahtumina olivat miesten yksin- ja joukkuepeli. Osanottajia oli 77 ainoastaan kahdesta eri maasta, Yhdysvalloista ja Kanadasta. ==Mitalistit== Tapahtuma Kultaa Hopeaa Pronssia Miesten yksinpeli George Lyon Chandler Egan Burt McKinnie Miesten yksinpeli George Lyon Chandler Egan Francis Newton Miesten joukkuepeli Western Golf Association * * * Edward Cummins Kenneth Edwards Chandler Egan Walter Egan Robert Hunter Nathaniel Moore Mason Phelps Daniel Sawyer Clement Smoot Warren Wood Trans-Mississippi Golf Association * * * John Cady Albert Lambert John Maxwell Burt McKinnie Ralph McKittrick Francis Newton Henry Potter Frederick Semple Stuart Stickney William Stickney United States Golf Association * * * Douglass Cadwallader Jesse Carleton Harold Fraser Arthur Hussey Orus Jones Allen Lard George Oliver Simeon Price John Rahm Harold Weber ==Mitalitaulukko== 1\. 1 2 3 6 2\. 1 0 0 1 ==Lähteet== *Golf at the 1904 St. Louis Summer Games 1904 Luokka:Kesäolympialaiset 1904 Kesäolympialaiset 1904
MVV

MVV tarkoittaa seuraavia asioita: * maedi-visna-virus, retrovirus * Maatschappelijke Voetbal Vereniging Maastricht, alankomaalainen jalkapalloseura * Münchner Verkehrs- und Tarifverbund, Münchenin kaupungin liikennelaitos.
Janne Halmela

Janne Petteri Halmela (s. 1962 Parkano) on suomalainen muusikko ja säveltäjä/sovittaja. ==Yhtyeet== Janne Halmela on toiminut yhtyeen Kikka Laitinen Co. trumpetistina ja puhallin- ja viulusovitusten tekijänä. 90-luvulla hän soitti trumpettia Gasoline Girls And Petrol Boys -yhtyeessä. Janne Halmela toimii nykyisin Ilmavoimien Soittokunnan soittajaupseerina soittimenaan trumpetti sekä Jyväskylän Työväenyhdistyksen soittokunta Kajastuksen kapellimestarina Jyväskylässä. ==Huomionosoitukset== Halmela on voittanut useita sävellyskilpailuja yhdessä Kikka Laitisen kanssa, sekä säveltänyt ja sovittanut useita teoksia yhteistyössä Laitisen kanssa, mm. "Pienet jutut", "Sun mielikielisuudelma", "Jos oot down", "Sydän valvoo" ja "Vaikka yhden keskikaljan", joissa esittäjänä Kikka Laitinen Co. sekä "Oljenkorsia ruutupaidassa" (es. Heli Ruotsalainen), "Minä taistelen" (es. Arja Koriseva) ja "Myrskyn maa" (es. Jari Sillanpää). ==Diskografia== ===Albumit=== Kikka Laitinen Co: * Kikka Laitinen CO. (AXR, 1994) * Sydän valvoo (AXR, 1997) * Sinistä (Kikanor, 1999) * Suomalaisia rakkaustarinoita (Humble House Records, 2006) * Suomalaisia rakkaustarinoita 2 (Humble House Records, 2008) == Palkinnot == * Seinäjoen tangosävellys- ja sanoituskilpailun 1. sija 2005 ”Tulit varjojen takaa” (säv. Kikka Laitinen & Janne Halmela, san. Jorma Toiviainen). * Somero soikoon -sävellys- ja sanoituskilpailun 1. sija 2006 ”Oljenkorsia ruutupaidassa” säv. Kikka Laitinen & Janne Halmela, san. Kikka Laitinen). * Unto Monosen sävellys- ja sanoituskilpailun 12. parhaan joukossa 2008 ”Ei se ole vielä rakkautta (säv. Kikka Laitinen & Janne Halmela, san. Jorma Toiviainen). * Seinäjoen tangosävellys- ja sanoituskilpailun 12. parhaan joukossa 2009 ”Minä taistelen” (säv. Kikka Laitinen & Janne Halmela, san. Jukka Saarinen). ==Lähteet== * Ilta-Sanomat/Viihde 21.-22.7.2012 == Aiheesta muualla == * http://meteli.net/jannehalmela * http://www2.mil.fi/sotilasmusiikki/soittokunnat/ilmavsk/index.dsp Luokka:Suomalaiset rockmuusikot Luokka:Suomalaiset kapellimestarit Luokka:Suomalaiset trumpetistit Luokka:Suomalaiset sovittajat Luokka:Suomalaiset säveltäjät Luokka:Vuonna 1962 syntyneet Luokka:Elävät henkilöt
Jon Blair

Jon Blair (s. 1950, Etelä-Afrikka) on dokumenttien kirjoittaja, tuottaja ja ohjaaja. Hän on voittanut BAFTA -palkinnon parhaasta dokumentista vuonna 1983 ohjaamallaan, tuottamallaan ja käsikirjoittamallaan Oskar Schindleristä kertovalla dokumentilla. Lisäksi hänen ohjaamansa, tuottamansa ja käsikirjoittamansa dokumentti Anne Frank Remembered voitti parhaan dokumentin Oscar-palkinnon vuonna 1996. Anne Frank Remebered on myös voittanut kansainvälisen Emmy-palkinnon. Blairillä on kaksi aikuista lasta, Tanya ja Ben, sekä yhdeksänvuotiaat kaksospojat Artie ja Louis. Hän asuu Lontoossa ja Suffolkissa vaimonsa Yvonnen sekä Artien ja Louisin kanssa. Luokka:Brittiläiset elokuvaohjaajat Luokka:Brittiläiset elokuvatuottajat Luokka:Emmy-palkinnon voittajat Luokka:Vuonna 1950 syntyneet Luokka:Elävät henkilöt
Baseball kesäolympialaisissa 1912

Baseball järjestettiin näytöslajina vuoden 1912 kesäolympialaisissa ensimmäistä kertaa. Vastakkain pelasivat Yhdysvallat ja Ruotsi. Ruotsia edusti Vesterås Baseball Club, vuonna 1910 perustettu ensimmäinen baseball seura Ruotsissa. Peli pelattiin maanantaina 15. heinäkuuta 1912 Tukholmassa. Yhdysvallat voitti pelin 13-3\. Tuomarina toimi yhdysvaltalainen George Wright. ==Juoksulista== Joukkue 1 2 3 4 5 6 R H E 4 1 0 0 8 x 13 10 2 0 0 0 2 0 1 3 7 5 ===Box score=== Yhdysvallat Pos. AB H 2B 3B SB R E vs. Ruotsi Pos. AB H 2B 3B SB R E Vaughn Blanchard 1B 1 1 0 0 0 0 1 Benjamin Adams (USA) P 3 1 0 0 0 0 1 George Bonhag 1B 2 0 0 0 0 0 0 C. Axell CF 3 0 0 0 0 0 0 Richard Byrd P 0 0 0 0 0 0 0 Harlan Holden (USA) P 0 0 0 0 0 0 0 Ira Courtney 3B 3 2 1 0 0 2 0 E. Johansson LF 1 1 0 0 1 1 0 Ira Davenport C 3 2 0 0 2 2 0 Landahl 2B 3 1 0 0 0 0 2 Howard Drew RF 1 0 0 0 0 1 0 Y. Larson RF 3 1 0 0 0 1 0 Carroll Haff P 2 0 0 0 0 0 0 Frank Nelson (USA) P 1 0 0 0 0 0 0 George Horine LF 1 0 0 0 0 1 0 Wesley Oler (USA) C 4 1 0 0 0 0 0 Frank Irons LF 2 1 0 0 0 0 0 Sapery SS 4 0 0 0 0 0 0 John Paul Jones 2B 3 1 0 0 2 1 0 Torsleff LF 2 1 0 0 0 1 0 Frederick Kelly CF 3 1 0 0 0 1 1 Welin 1B 3 0 0 0 0 0 1 Abel Kiviat SS 4 2 0 1 1 2 0 Wikman 3B 3 1 1 0 0 0 0 Walter McClure P 0 0 0 0 0 1 0 Norman Patterson CF 1 0 0 0 0 0 0 Lawrence Whitney RF 1 0 0 0 0 1 0 Yhdysvallat 27 10 1 1 5 13 2 Total Ruotsi 30 7 1 0 1 3 5 ==Toinen ottelu== Tiistaina, 16. heinäkuuta 1912 illalla, kaksi amerikkalaisjoukkuetta pelasi toisen näytösottelun. Olympics voitti Finlandin 6–3. Hävinneen joukkueen nimi oli otettu laivalta (S/S Finland), jota amerikkalaiset käyttivät paitsi matkaan myös majoitukseen. ===Box score=== US East "Olympics" Pos. AB R H PO A E vs. US West "Finland" Pos. AB R H PO A E Benjamin Adams CF 2 0 0 1 0 0 Richard Byrd P/RF 3 0 0 1 1 0 Platt Adams P 4 1 0 1 2 0 Ira Courtney SS 3 0 0 1 1 0 George Bonhag 1B 4 0 0 8 0 1 Ira Davenport LF 4 0 1 1 0 1 Charles Brickley C 3 0 0 14 2 0 Carroll Haff LB 4 0 0 7 0 0 Howard Drew RF 3 1 1 0 0 0 George Horine CF 4 1 1 3 0 0 Harlan Holden LF 4 1 0 2 0 1 Frank Irons 2B 4 0 1 0 4 1 John Paul Jones 2B 2 0 1 0 1 0 Frederick Kelly 3B 3 2 2 2 1 3 Abel Kiviat SS 3 1 2 1 2 2 Edward Lindberg C 4 0 0 12 2 1 Eugene Mercer 3B 4 1 1 0 1 0 Walter McClure RF/P 4 0 2 0 1 0 Wesley Oler CF 2 1 1 0 0 0 Jim Thorpe RF 2 0 1 0 0 0 US East "Olympics" 33 6 7 27 8 4 Total US West "Finland" 33 3 7 27 10 6 ==Lähteet== * Baseball in the Olympics * Official Report . 1912 Tukholman olympialaiset. 1912. * Suomen Urheilumuseosäätiö: Tehtävä Tukholmassa - Suomi Olympiakisoissa 1912 (Jouko Kokkonen - Tukholma kisaisäntänä ss. 22, 23) 1912 Luokka:Kesäolympialaiset 1912 Luokka:Vuoden 1912 baseball
Vuohen artriitti-enkefaliittivirus

Vuohen artriitti-enkefaliittivirus eli vuohen lentivirus (lyh. CAEV) on vuohilla esiintyvä retroviruksiin kuuluva lentivirus, joka on läheistä sukua lampaan lentivirukselle. Vuohen lentivirus tarttuu yleensä vastasyntyneille kileille ternimaidon tai maidon välityksellä, mutta virus voi tarttua myös kontaktista sairastuneeseen eläimeen. Vuohen lentivirustartunta aiheuttaa hitaasti etenevää aivojen valkean aineen tulehdusta, niveltulehdusta ja nisätulehdusta. Suomessa vuohen lentivirustartuntoja ei ole tavattu, ja se kuuluukin vastustettaviin eläintauteihin. Luokka:Eläinten virustaudit Luokka:Lentivirukset
Mustapha Hadji

Mustapha Hadji (, s. 16. marraskuuta 1971 Ifrane, Marokko) on marokkolainen valmentaja ja entinen jalkapalloilija. Hadji pelasi aktiiviurallaan hyökkäävänä keskikenttäpelaajana. Hänet valittiin vuonna 1998 Afrikan parhaaksi jalkapalloilijaksi. ==Maajoukkueura== Hadji kuului 1990-luvulla Marokon maajoukkueen vakiopelaajiin. Ennen maajoukkuepelejä hänelle tarjottiin paikkaa Ranskan nuorten maajoukkueeseen, mutta Hadji päätti edustaa tilaisuuden tultua Marokkoa vuonna 1993. Sittemmin hän pelasi kaksissa MM- kisoissa vuosina 1994 ja 1998. ==Valmennusura== Hadji nimitettiin toukokuussa 2014 Marokon maajoukkueen apuvalmentajaksi. ==Yksityiselämä== Hadji muutti perheensä kanssa Ranskaan aluksi Saint-Étienneen ja sittemmin Monceaun ja Creutzwaldiin. Hänen nuorempi veljensä Youssouf Hadji pelaa jalkapalloa ranskalaisessa AS Nancyssa. Myös Mustaphan poika Samir Hadji pelasi jalkapalloa Nancyssa.Mustapha Hadji's Son Joins Nancy Goal.com 10.1.2009 Viitattu 5.4.2010 == Lähteet == == Aiheesta muualla == * National Football Teams Luokka:Marokkolaiset jalkapalloilijat Luokka:Marokkolaiset jalkapallovalmentajat Luokka:Vuonna 1971 syntyneet Luokka:Elävät henkilöt
Naum Levin

Naum Levin (29. syyskuuta 1907 Viipuri – 5. kesäkuuta 1978) oli suomalainen viulisti. Hänen ensimmäinen julkinen esiintymisensä viulistina oli jo 5-vuotiaana Viipurissa vuonna 1912. Levin syntyi juutalaiseen perheeseen Viipurissa vuonna 1907. Isä oli Valko-Venäjällä syntynyt kauppias Isak Levin ja äiti Rocheleje Kravts. Levinin äiti kuoli Naumin ollessa vasta kuusivuotias vuonna 1913. Levin opiskeli nuorena Boris Sirpon johdolla Viipurin musiikkiopistossa ja Paul Cherkasskyn johdolla Helsingissä. Vuosina 1923–1927 hän jatkoi opintojaan Budapestissä unkarilaisviulisti Jenõ Hubayn oppilaana ja myöhemmin Pariisissa, Berliinissä, Wienissä ja Englannissa. Hän pääsi Helsingin filharmonisen orkesterin jäseneksi 1920-luvun puolivälissä. Hänestä tuli orkesterin konserttimestari 1946, ja hän esiintyi monien suomalaisten ja ulkomaisten huippukapellimestarien johtamana. Vuonna 1952 Levin perusti lisäksi Fennica-kvartetin, jossa hän soitti ensiviulua. Vuonna 1966 Levin jäi konserttimestarin tehtävistään eläkkeelle. Jäähyväiskonsertissaan 1966 Levin soitti Tšaikovskin viulukonserton. Saman konserton hän oli soittanut ensimmäisenä solistitehtävänään kaupunginorkesterissa. Sibeliuksen viulukonsertolla oli keskeinen sija Levinin ohjelmistossa. Hän soitti konserton sekä Sibeliuksen 60-vuotisjuhlissa että säveltäjän muistokonsertissa vuonna 1957. Levin myös opetti viulunsoittoa ensin Hämeenlinnassa ja myöhemmin Lahden musiikkiopistossa vuosina 1966–1977. Talvisodan alkuvaiheissa vuonna 1939 Levinin polvi loukkaantui matkalla pommisuojaan Helsingissä. Vamman takia hänen oikea jalkansa amputoitiin seuraavana vuonna Tukholmassa. Hänelle myönnettiin Pro Finlandia -palkinto vuonna 1957. ==Lähteet== * Hillila Ruth- Esther & Hong, Barbara Blanchard 1997. Historical dictionary of the music and musicians of Finland. Greenwood Publishing Group. ISBN 0313277281. *Naum "Noni" Levin (amitys.com) Luokka:Suomalaiset viulistit Luokka:Pro Finlandia -palkitut Luokka:Konserttimestarit Luokka:Vuonna 1907 syntyneet Luokka:Vuonna 1978 kuolleet
Thor-Björn Lundqvist

Thor-Björn LundqvistLähteissä joskus myös Torbjörn ja Thorbjörn Lundqvist (s. 27. toukokuuta 1941 Nauvo) on entinen suomalainen jalkapalloilija. Keskustukena pelannut Lundqvist edusti urallaan Turun Palloseuraa 1959–1964 ja Åbo IFK:a 1965–1967. Hän voitti ÅIFK:ssa Suomen Cupin 1965. Kaikkiaan Lundqvist pelasi seitsemän kauden aikana 119 pääsarjatason ottelua, joissa hän teki 2 maalia. Lundqvist pelasi maajoukkueessa vuonna 1963 kolme maaottelua. == Lähteet == Luokka:Suomalaiset jalkapalloilijat Luokka:Jalkapallon Suomen Cupin mestarit Luokka:Vuonna 1941 syntyneet Luokka:Elävät henkilöt
Hevosen näivetystautivirus

Hevosen näivetystautivirus eli hevosen lentivirus (lyh. EIAV) on hevosilla esiintyvä retroviruksiin kuuluva lentivirus, joka infektoi hevosen makrofageja ja lymfosyyttejä ja aiheuttaa hevoselle näivetystaudin. Lentivirustartunnan kantajina voivat toimia kärpäset ja hyttyset mutta myös likaantuneet neulat. Hevosen lentivirus aiheuttaa ensin akuutin vaiheen, jolloin tartunnan saaneella hevosella esiintyy korkeaa kuumetta, anemiaa ja yleistä heikkoutta. Jos hevonen selviää hengissä akuutista vaiheesta, seuraa subakuutti vaihe ja hevonen jää viruksen elinikäiseksi kantajaksi. Osa tartunnan saaneista hevosista voi myös olla täysin oireettomia. Suomessa näivetystautia esiintyi viimeksi vuonna 1943. == Lähteet == == Aiheesta muualla == *Laji.fi: Equine infectious anemia virus * * * *National Center for Biotechnology Information (NCBI): ◦Equine infectious anemia virus, taxonomy Luokka:Hevosten virustaudit Luokka:Lentivirukset
Alavieskan seurakunta

Alavieskan seurakunta on Oulun hiippakuntaan ja Kalajoen rovastikuntaan kuuluva Suomen evankelis-luterilaisen kirkon seurakunta, joka toimii Alavieskan kunnan alueella. == Historia == Alue on kuulunut alun perin Kalajoen seurakuntaan. Ensimmäinen kirkko alueelle rakennettiin vuonna 1651. Alueesta tuli 1733 oma saarnahuonekuntansa. 1782 siitä tuli Kalajoen kappeliseurakunta, ja itsenäiseksi seurakunnaksi se muodostui 1879. Vuodesta 2010 lähtien seurakunnan kirkkoherrana on toiminut Eija Nivala. ==Toimipaikat == Seurakunnan nykyinen kirkko on valmistunut 1948. Sen edeltäjä oli tuhoutunut salamaniskun aiheuttamassa tulipalossa. Seurakunnan omistuksessa on myös 2004 remontoitu seurakuntakoti, johon mahtuu noin 150 henkeä. Lisäksi seurakunnalla on kaksi hautausmaata, Tikkasen ja Koissuon hautausmaat. == Papisto == Muun muassa seuraavat henkilöt ovat toimineet Alavieskan seurakunnan kirkkoherroina: === Kirkkoherrat === * 1902–1907: August Laaksonen * 1908–1920: Juho Arvid Sarkkila * 1922–1937: B. G. Einar Borg * 1938–1944: Onni Kena * 1945–1970: Leevi Kinnunen * 1970–1979: Aarto Pirinen * 1980–1984: Tapio Saunanen * 1985–2010: Hannu Kinnunen ** 2008–2009: vs. Jaakko Arppe * 2010–2019: Eija Nivala * 2020→ Erkki Lavanti == Lähteet == == Aiheesta muualla == *Alavieskan seurakunnan kotisivut Luokka:Oulun evankelis-luterilaisen hiippakunnan seurakunnat Luokka:Alavieska
Ari Lyytikkä

Ari Lyytikkä (s. 31. toukokuuta 1963 Lahti) on entinen suomalainen jalkapalloilija. Puolustajana pelannut Lyytikkä edusti koko uransa ajan 1980–1987 Lahden Reipasta. Lyytikkä pelasi mestaruussarjassa kahden kauden aikana 21 ottelua. Lisäksi hän pelasi 1. divisioonassa 97 ottelua, joissa teki yhdeksän maalia. Lyytikkä edusti myös Suomen maajoukkuetta neljässä maaottelussa vuonna 1983. == Lähteet == Luokka:Suomalaiset jalkapalloilijat Luokka:Vuonna 1963 syntyneet Luokka:Elävät henkilöt
Raution vaakuna

Raution vaakuna oli Raution kunnan tunnus ja puhuva vaakuna. Rautio on vanha suomen kielen seppää tarkoittava sana. Vaakunan selitys on ”sinisessä kentässä hopeinen alasin.” Vaakunan ovat suunnitelleet Osmo Tokola ja Gustaf von Numers, ja Raution kunnanvaltuusto hyväksyi sen kokouksessaan 19. kesäkuuta 1953. Sisäasiainministeriö vahvisti vaakunan käyttöön 7. marraskuuta samana vuonna. Vaakuna muuttui epäviralliseksi kotiseutuvaakunaksi 1973 Raution liityttyä Kalajoen kuntaan. == Lähteet == * * Rautio Luokka:Gustaf von Numersin suunnittelemat kunnanvaakunat Luokka:Rautio
Kissan immuunikatovirus

Kissan immuunikatovirus (lyh. FIV, sanoista feline immunodeficiency virus) on kissoilla esiintyvä retroviruksiin kuuluva lentivirus, joka aiheuttaa kissoille elinikäisen immuunikatotaudin infektoimalla auttaja-T-soluja ja makrofageja. Kissa saa virustartunnan useimmiten puremasta, sillä virus erittyy sylkeen. Kissanpennut voivat saada tartunnan myös virusta kantavalta emolta istukan tai emonmaidon kautta. Taudin oireet esiintyvät tavallisimmin useita vuosia tartunnan saamisesta. Immuunikatovirusta tavataan sekä kesyillä että villeillä kissaelämillä. Villeistä lajeista leijona on laajimmin virusta kantava laji; lähes kaikilla Afrikan leijonilla on FIV. == Diagnoosi == Kissan immuunikatovirus voidaan diagnosoida vasta-aineiden määrityksellä verestä. == Lähteet == == Aiheesta muualla == *Laji.fi: Feline immunodeficiency virus *National Center for Biotechnology Information (NCBI): Feline immunodeficiency virus, taxonomy *Cornell University, Cornell Feline Health Center: Feline Immunodeficiency Virus Luokka:Kissojen virustaudit Luokka:Lentivirukset
Isomorsiusyökkönen

Isomorsiusyökkönen (Noctua pronuba) on kookas ja eteläisessä Suomessa yleinen yöperhoslaji. == Koko ja ulkonäkö == Isomorsiusyökkönen on huomiota herättävän isokokoinen ja helposti tunnistettava perhoslaji, jonka siipiväli vaihtelee 50-60 mm. Etusiivet vaihtelevat väritykseltään vaaleanruskeasta tummanruskeaan. Rengastäplä on muuta siipeä vaaleamman ruskea, mutta saattaa myös erottua huonosti, etenkin vaaleilla yksilöillä. Sen sijaan munuaistäplä on hyvin tumma ja sitä ympäröi vaaleampi reunus. Takasiivet ovat räikeän kirkkaankeltaiset ja niissä on terävärajainen tumma reuna. Siiven keskiosassa ei ole tummaa väriä ja takasiipien keltainen väri erottuu lentävällä perhosella hyvin. Lepäävä perhonen pitää siipiään vaakatasossa takaruumiin päällä, jolloin toinen etusiivistä peittää toista.Svenska fjärilar UK Moths Harri Puranen s. 62-63 Toukka on ruskea ja sen selkäpuolella on lyhyitä, vinoja, mustia viiruja. Kyljissä kulkee pitkittäissuuntainen kellertävä raita. == Levinneisyys ja lentoaika == Laajalle levinnyt perhoslaji, jota tavataan Euroopan lisäksi Pohjois-Afrikassa, Aasiassa Intiaan asti sekä Pohjois- Amerikassa. Euroopassa levinneisyys kattaa myös Islannin. Suomessa isomorsiusyökkönen esiintyy ainakin Etelä-Lapin korkeudelle. Perhoset lentävät pääasiassa heinä-elokuussa, joskin ensimmäisiä yksilöitä tavataan jo kesäkuussa ja viimeisiä syys-lokakuun vaihteessa.Perhoswiki == Elinympäristö ja elintavat == Isomorsiusyökkönen on yöaktiivinen perhoslaji, joka lepää päivisin puunrungoilla ja rakennusten seinillä suojavärinsä naamioimana. Se viihtyy erityisesti puistoissa, puutarhoissa ja metsien laitamilla, mutta käytännössä perhosia voi tavata jokseenkin kaikenlaisissa ympäristöissä. Pimeällä morsiusyökköset lentävät helposti kirkkaiden valojen luokse ja erityisen hyvin syötille. Laji talvehtii keskenkasvuisena toukkana ja täyskasvuiset toukat koteloituvat maaperään. Toukat voivat esiintyä joskus hyötykasvien tuholaisina. Aikuisilla perhosilla näyttää ilmenevän niin kutsuttu estivaatio eli kesähorros, jonka aiheuttavat valoisat kesäyöt. Perhoset kuorituvat koteloistaan jo aikaisemmin, mutta vaipuvat aluksi horrokseen ja vasta iltojen pimeneminen saa aikuisten perhosten lisääntymiselimistön kypsymään ja ajaa perhoset liikkeelle. Isomorsiusyökkösen saalistajia ovat esimerkiksi: korvayökkö (Plecotus auritus), euroopanisoherkko (Rhinolophus ferrumequinum) ja euroopanpikkuherkko (Rhinolophus hipposideros). == Ravintokasvi == Toukka elää monilla ruohovartisilla kasveilla kuten piharatamolla, voikukilla, kaaleilla, pinaatilla ja tomaatillaMarkku Savela. == Lähteet == == Aiheesta muualla == *Laji.fi: Isomorsiusyökkönen (Noctua pronuba) *Suomen Perhoset: Isomorsiusyökkönen *Ötökkätieto: Isomorsiusyökkönen (Noctua pronuba) *Bestimmungshilfe des Lepiforums *Vlindernet *Moths and Butterflies of Europe and North Africa *Centre for Agriculture and Biosciences International (CABI): Noctua pronuba (common yellow underwing moth) *Pherobase: Semiochemicals of Noctua pronuba, the Large yellow underwing Luokka:Maayökköset Luokka:Kasvien tuhohyönteiset
Somaliankiuru

Somaliankiuru (Mirafra somalica) on itäafrikkalainen varpuslintu. Sen elinympäristö käsittää Somalian pohjois- ja koillisosat sekä rannikkokaistaleen maan keskiosista. Mahdollisesti laji pesii myös Etiopian itäkolkassa. Lajista tunnetaan kaksi alalajia. Henry Witherby kuvaili lajin holotyypin Somalian Dibbitistä 1903.IBC == Lähteet == Luokka:Kiurut
Stefan Grand Prix

Stefan Grand Prix on Zoran Stefanovicin perustama serbialainen Formula 1 -talli, joka yritti osallistua sarjaan varasijalta kaudeksi , mutta FIA ei antanut tallille USF1-tallilta vapautunutta paikkaa. Talli olisi käyttänyt Toyotan TF110 autoja ja Cosworthin moottoria. Tallin kuljettajiksi huhuttiin Jacques Villeneuvea, Kazuki Nakajimaa ja José María Lópezia. Myöhemmin Stefan GP ilmoitti hakevansa paikkaa kaudeksi . Heinäkuussa 2017 Stefanovic ilmoitti tallin hakevansa paikkaa kaudeksi . == Lähteet == Luokka:Serbialaiset Formula 1 -tallit Luokka:Formula 1 -valmistajat
Kesäparalympialaiset 2000

Kesäparalympialaiset 2000 järjestettiin Sydneyssä, Australiassa 18.–29. lokakuuta 2000. 123 maasta kisoihin osallistui 3 879 urheilijaa osallistui kisoihin. Kisojen aikana tehtiin yli 300 uutta maailman- tai paralympiaennätystä. Vuoden 1996 kisoissa näytöslajina ollut pyörätuolirugby oli näissä kisoissa ensimmäistä kertaa virallisena kisalajina. Kisoihin myytiin ennätysmäärä lippuja, 1,2 miljoonaa, mikä oli yli kaksinkertainen määrä verrattuna vuoden 1996 kisojen 500 000 myytyyn lippuun. Kisoihin osallistuneet 49 suomalaista saalistivat yhteensä 10 mitalia. Kisojen jälkeen nousi skandaali, kun selvisi ettei osa Espanjan pyörätuolikoripalloilijoista täytä älyllisesti vammaisille asetettuja määrityksiä. Tämän johdosta Espanjalta otettiin pyörätuolikoripallon kultamitali pois. == Lajit == * Ammunta * Boccia * Esteratsastus * Jalkapallo * Jousiammunta * Judo * Koripallo * Lentopallo * Maalipallo * Pyöräily * Pyörätuolikoripallo * Pyörätuolimiekkailu * Pyörätuolirygby * Pyörätuolitennis * Purjehdus * Pöytätennis * Uinti * Voimanosto * Yleisurheilu == Mitalitaulukko TOP-10 == 1 63 39 47 149 2 41 43 47 131 3 38 33 25 96 4 38 30 38 106 5 36 39 34 109 6 34 22 17 73 7 30 28 28 86 8 19 23 11 53 9 18 7 7 32 10 16 41 38 95 43 Suomi 1 3 6 10 == Kuvagalleria == Kuva:131100 - Opening Ceremony view 3 - 3b - 2000 Sydney opening ceremony photo.jpg|Avajaiset Kuva:201000 - Opening Ceremony athletics competitor Louise Sauvage flame lighting 5 - 3b - 2000 Sydney opening ceremony photo.jpg|Paralympiatulen sytytys. Kuva:251000 - Table Tennis Ross Schurgott action - 3b - Sydney 2000 match photo.jpg|Pöytätennistä Kuva:151100 - Standing volleyball venue view - 3b - 2000 Sydney venue photo.jpg|Lentopalloa. Kuva:151100 - Wheelchair rugby venue The Dome view - 3b - 2000 Sydney venue photo.jpg|Pyörätuolirygbya. Kuva:221000 - Swimming Daniel Bell action - 3b - 2000 Sydney event photo.jpg|Uimari Daniel Bell Kuva:141100 - ID basketball Brett Wilson lays 2 - 3b - 2000 Sydney match photo.jpg|Koripalloa. Kuva:151100 - Football Hockey venue view - 3b - 2000 Sydney venue photo.jpg|Jalkapalloa. Kuva:151100 - Swimming Aquatic Centre venue view - 3b - 2000 Sydney venue photo.jpg|Uimastadion Kuva:151100 - Tennis stadium venue view - 3b - 2000 Sydney venue photo.jpg|Tennistä Kuva:151100 - Closing Ceremony floats view - 3b - 2000 Sydney closing ceremony photo.jpg|Päättäjäiset. == Katso myös == * Kesäolympialaiset 2000 * Suomi kesäparalympialaisissa 2000 == Lähteet == == Aiheesta muualla == * Official website of the Paralympic Movement * Highlights - Sydney 2000 Paralympic Games YouTubessa *
Carl Petter Lenning

Carl Petter Lenning (1711–1788) oli ruotsalais-suomalainen urkuri ja suomalaisen orkesteritoiminnan perustaja. Ennen muuttamistaan Turkuun Lenning oli toiminut Tukholmassa hovikapellin muusikkona ja Strängnäsin tuomiokirkon urkurina. Urkujen lisäksi Lenning soitti ainakin viulua ja klaveeria. Vuodesta 1741 alkaen Lenning toimi urkurina Turun tuomiokirkossa. Hän antoi kaupungissa myös yksityisopetusta viulun ja kosketinsoitinten soitossa. Lenningin kokemusta arvostettiin Turussa aluksi laajasti kirkon ja akatemian piirissä. Vuonna 1747 Lenningistä tuli ensimmäinen suomalainen palkattu orkesterinjohtaja, kun hänet nimitettiin kuningas Fredrik I:n käskykirjeellä Turun akatemian musiikinjohtajaksi. Akatemiaan perustettiin pysyvä orkesteri, Akateeminen kapelli, joka koostui noin 15 yliopiston opiskelijasta ja jonka runkona olivat jousisoittimet huiluilla ja oboeilla vahvistettuina. Kokoonpanoa täydennettiin kuitenkin konserteissa myös ulkopuolisilla ammatti- ja sotilasmuusikoilla. Muun muassa Turun tuomiokirkon kanttorin Johan Lindellin tiedetään soittaneen orkesterissa sekä huilua että selloa tai kontrabassoa. Akatemia alkoi Lenningin aikana myöntää muusikoille stipendejä ja hankkia soittimia orkesterin käyttöön, ja Akatemian saliin rakennettiin orkesterille esiintymislava. Vuonna 1749 Ruotsin entinen hovikapellimestari Johan Helmich Roman lahjoitti lisäksi akatemialle merkittävän kokoelman nuotteja, ja konsistori antoi Lenningin tehtäväksi kirjoittaa kokoelmaan sisältyneiden partituurien orkesteriäänet. Lenningille oli jo aiemmin annettu oikeudet Turun triviaalikoulun ja kaupungin porvarien yksityistilaisuuksien musiikin järjestämiseen. Akatemian musiikinjohtajana Lenning sai siten käytännössä yksinoikeuden musiikin esittämiseen koko kaupungissa. Lenning toimi Turussa lähes 40 vuotta, ja vuosien kuluessa hänen tapansa johtaa musiikkia alkoi herättää myös tyytymättömyyttä. Lenningin johtama Akateeminen kapelli pystyi ilmeisesti esittämään 1700-luvun puolivälin varhaisia sinfonioita. Suomen sinfoniaorkesterien historian lasketaan kuitenkin alkaneen vasta Turun Soitannollisen Seuran syntymästä vuonna 1790. Vaikka kapelli siirtyi vuonna 1827 yliopiston mukana Helsinkiin, sen voidaan laskea toimineen yhtäjaksoisesti vuoteen 1926 saakka, jolloin perustettiin kapellin seuraaja, Ylioppilaskunnan Soittajat. ==Lähteet== * Hillila Ruth-Esther & Hong, Barbara Blanchard 1997. Historical dictionary of the music and musicians of Finland. Greenwood Publishing Group. ISBN 0313277281. *Akateeminen Kapelli *Ilkka Oramo: Turun Akatemia saa musiikinjohtajan *Aija Lehtonen: Amatööripohjainen huilunsoitto Helsingissä vuosina 1700–1860. Helsingin yliopisto Luokka:Suomalaiset kapellimestarit Luokka:Suomalaiset urkurit Luokka:Vuonna 1711 syntyneet Luokka:Vuonna 1788 kuolleet
Gafsa (kuvernementti)

Gafsa () on yksi Tunisian 24 kuvernementista. Se sijaitsee sisämaassa Tunisian keskiosassa ja sen pääkaupunki on Gafsa. Kuvernementissa on 337 331 asukasta (vuonna 2014) ja sen pinta-ala on 8 990 neliökilometriä. Gafsan kuvernementin alueen tärkein elinkeino on kaivostoiminta, sillä alueella on rikkaat fosfaattiesiintymät. Alueella on myös paljon maataloutta. == Lähteet == == Aiheesta muualla == Luokka:Tunisian kuvernementit
Amatsoniitti

Amatsoniitti on vihreä kivi, jonka nimi tulee Amazon-joen mukaan. Sen kovuus on 6–6½ ja ominaispaino 2,56–2,58. Amatsoniitti on mikrokliinin vihreä muoto. Amatsoniittikiveä esiintyy Suomessa, Yhdysvalloissa, Brasiliassa, Intiassa, Madagaskarilla, Namibiassa ja Venäjällä. Sitä käytetään koruissa ja koristekivenä sen kauniin värin vuoksi. Kiven sinivihreä väritys juontuu kiven sisällä olevasta lyijystä, ja sitä on kaupattu virheellisellä kauppanimellä "vihreä ametisti". == Aiheesta muualla == * Mindat: Amazonite * Gemdat.org: Amazonite * Luokka:Silikaattimineraalit Luokka:Korukivet
Ronny Nikol

Ronny Nikol (s. 11. heinäkuuta 1974 Berliini) on saksalainen jalkapalloilija. ==Ura== Nikol harrasti nuoruudessaan yleisurheilua Dynamo Adlershofissa ja aloitti jalkapalloilun vasta 16-vuotiaana Elektroapparatewerk Treptowissa. Treptowista hän siirtyi Berliner FC Dynamoon, joka nousi vuonna 1994 Regionalligaan. Kaudeksi 1995–1996 hän siirtyi 2. Bundesligaa pelanneeseen 1. FC Nürnbergiin. Nürnbergissä peliaika jäi vähäiseksi, sillä debyyttikaudellaan seurassa hän pelasi 11 ottelua ja seuraavalla kaudella vain yhden pelin. Vuonna 1997 Nikol siirtyi kotikaupunkinsa 1. FC Union Berliniin. Berliiniläisseurassa hän sai pelata paljon, ja hänen pelipaikkansa vaihteli vasemman laidan puolustajasta keskikenttäpelaajaan. Hänet muistetaan yhä hyvin seuran kannattajien keskuudessa, sillä vuonna 2006 järjestetyssä kyselyssä hänet valittiin seuran kaikkien aikojen yhdeksänneksi arvokkaimmaksi pelaajaksi. Kausi 2000–2001 oli erityisen menestyksekäs Unionille, koska se pääsi Saksan cupin finaaliin ja nousi 2. Bundesligaan. Kaudella 2001–2002 toistamiseen Saksan toiseksi korkeimmalla sarjatasolla pelanneen Nikolin onnistui säilyttää paikkansa kokoonpanossa. Hän oli jokaisessa ottelussa avauskokoonpanossa ja pelasi yhtä peliä lukuun ottamatta jokaisen alusta loppuun. Myös seuraavalla kaudella hän oli joukkueelleen tärkeä pelaaja. Unionin joutuessa taloudellisiin vaikeuksiin oli Nikol ensimmäinen pelaaja, joka hyväksyi viiden prosentin palkanalennuksen. Union Berlin menestyi kaudella 2003–2004 huonosti, ja Nikol siirtyi loppukaudesta sarjanoususta taistelleeseen Energie Cottbusiin. Ensimmäisellä kaudellaan Cottbusissa vaikiokokoonpanoon mahtuneen Nikolin oli kaudella 2004–2005 vaikeaa päästä avausmiehistöön. Sen lisäksi hän tuli joulukuussa humaltuneena harjoituksiin. Hän ei enää päässyt pelaamaan, ja 15. helmikuuta 2005 hänet erotettiin joukkueesta. Rot-Weiss Essen palkkasi sopimuksettomat Nikolin kaudeksi 2005–2006. Essen oli tuolloin Regionalligassa, mutta nousi seuraavaksi kaudeksi 2. Bundesligaan. Kaudeksi 2007–2008 hän siirtyi nykyiseen seuraansa Dynamo Dresdeniin. ==Lähteet== ===Viitteet=== Luokka:Saksalaiset jalkapalloilijat Luokka:Vuonna 1974 syntyneet Luokka:Elävät henkilöt
Naudan leukemiavirus

Naudan leukemiavirus (lyh. BLV, Bovine Leukemia Virus) on naudoilla esiintyvä retroviruksiin kuuluva deltaretrovirus, joka infektoi naudan B-soluja. Suurin osa infektoituneista naudoista on oireettomia, mutta pienelle osalle kehittyy kasvainmuutoksia eli pahanlaatuisia lymfoomia tai lymfosarkoomaa. Naudan leukemiavirus tarttuu naudasta toiseen veriteitse, ja se voi siirtyä tartunnan saaneelta lehmältä istukan kautta sikiöön. Myös vertaimevät hyönteiset tai saastuneet neulat voivat toimia viruksen siirtäjinä. == Aiheesta muualla == *Laji.fi: Bovine leukemia virus *Finto: Naudan leukemiavirus (Bovine Leukemia Virus) *ViralZone: Bovine leukemia virus *National Center for Biotechnology Information (NCBI): Bovine leukemia virus, taxonomy Luokka:Märehtijöiden virustaudit Luokka:Retrovirukset
Myllyjärvi (Somero)

Myllyjärvi on järvi Härjänojan kylässä Somerniemellä Somerolla. Se kerää vedet Arimaa-järven pohjoispuolisista pikkujärvistä Lohjalla ja Somerolla ja laskee Myllyjokea pitkin Arimaajärveen. Idästä Myllyjärveen laskee Levo-Patamo, johon laskevat Pusulan puolelta Särkijärvi, Kivijärvi ja Patamo. Pohjoisesta Myllyjärveen laskee Vehka-Patamo, johon laskee Heinjärven vastaisella vedenjakajalla sijaitseva Kovelo. Järvi on ruskeavetinen, sen pinta-ala on 18 ha, valuma-alueen laajuus 23 km² ja suurin syvyys 10 metriä.Sukula, Tomi: Myllyjärven Koekalastukset 2004. Julkaisussa: Puskurikyvyltään järvi kykenee vastustamaan happamoitumista, mutta on ravinteisuudeltaan lievästi rehevä. Järven happitalous talvisin on kuitenkin ollut kohtuullinen.Tikander, Sanna: Myllyjärven vedenlaatu. Julkaisussa: Hoitotoimenpiteiksi järvelle suositellaan ulkoisen ravinnekuormituksen vähentämistä vapaa-ajanasutuksen jätevesienkäsittelyä parantamalla ja metsäojituksen tuomaa ravinne- ja kiintoainekuormitusta pienentämällä.Tikander, Sanna & Hietaranta, Jari: Myllyjärven hoitosuunnitelma. Julkaisussa: ==Lähteet== Luokka:Somerniemen järvet Luokka:Karjaanjoen vesistö
Kaks jannuu

Kaks jannuu on rap-yhtye Fintelligensin kolmas single yhtyeen toiselta Tän tahtiin -albumilta. Single julkaistiin vuoden 2002 alkupuolella. Single sisältää kaksi kappaleesta tehtyä remixiä sekä Uus vuos, uudet kujeet -nimisen kappaleen, jota ei löydy albumilta. Kappaleen taustan on tehnyt norjalainen tuottaja Tommy Tee. == Kappaleet == # Kaks jannuu # Uus vuos, uudet kujeet # Kaks jannuu (Iso H remix) # Kaks jannuu (Elastinen remix) Luokka:Fintelligensin kappaleet Luokka:Vuoden 2002 kappaleet